ร่างพระราชบัญญัติให้อำนาจกระทรวงการคลังกู้เงินฯ พ.ศ. ....

ร่างพระราชบัญญัติให้อำนาจกระทรวงการคลังกู้เงินเพื่อการพัฒนาโครงสร้างพื้นฐานด้านคมนาคมขนส่งของประเทศ พ.ศ. …. เป็นร่างกฎหมายที่คณะรัฐมนตรียิ่งลักษณ์ ชินวัตร เป็นผู้เสนอต่อสภาผู้แทนราษฎรไทย ชุดที่ 24 

วันที่ 20 มีนาคม 2557 ศาลรัฐธรรมนูญวินิจฉัยว่าร่างพระราชบัญญัตินี้ขัดต่อรัฐธรรมนูญ จึงทำให้ร่างพระราชบัญญัติตกไปศาลชี้พรบ.กู้2ล้านล้านขัดรัฐธรรมนูญ, โพสต์ทูเดย์, สืบค้นวันที่ 14 มกราคม 2557

 สาระสำคัญ 
สาระสำคัญของร่างกฎหมายดังกล่าว คือ ให้อำนาจกระทรวงการคลังกู้เงินวงเกินไม่เกินสองล้านล้านบาท เพื่อนำไปใช้จ่ายในการพัฒนาโครงสร้างพื้นฐานด้านคมนาคมขนส่งของประเทศ ตามยุทธศาสตร์และแผนงาน และในวงเงินที่กำหนดในบัญชีแนบท้ายพระราชบัญญัติ และให้กระทำภายในวันที่ 31 ธันวาคม 2563

ภายใต้เงื่อนไขดังนี้
 การกู้เงินดังกล่าวเป็นการกู้เงินนอกงบประมาณ ไม่ต้องนำส่งคลัง แต่ให้นำส่งคลังหากเงินเหลือ 
 การกู้เงินดังกล่าวไม่สามารถโยกเงินระหว่างยุทธศาสตร์ได้ แต่สามารถโยกเงินภายใต้ยุทธศาสตร์หรือแผนงานเดียวกันได้ 
 โครงการที่จะดำเนินการและใช้เงินกู้ได้ ต้องดำเนินการตามกฎหมายที่เกี่ยวข้อง และผ่านการกลั่นกรองของสำนักงานคณะกรรมการพัฒนาการเศรษฐกิจและสังคมแห่งชาติ สำนักงบประมาณและกระทรวงการคลัง

 บัญชีแนบท้ายพระราชบัญญัติ 
บัญชีแนบท้ายพระราชบัญญัติของร่างพระราชบัญญัติดังกล่าวแบ่งเป็น 2 ส่วนหลัก ได้แก่ ยุทธศาสตร์การพัฒนาโครงสร้างพื้นฐานด้านคมนาคมขนส่งของประเทศ และแผนงานการส่งเสริมหรือสนับสนุนการพัฒนาโครงสร้างพื้นฐานด้านคมนาคมขนส่งของประเทศ

ยุทธศาสตร์การพัฒนาฯ แบ่งออกเป็น 3 ยุทธศาสตร์ย่อย ได้แก่
 ยุทธศาสตร์การปรับเปลียนรูปแบบการขนส่งสินค้าทางถนนไปสู่การขนส่งที่มีต้นทุนต่ำกว่า วงเงิน 3.55 แสนล้านบาท
 ยุทธศาสตร์การพัฒนาโครงสร้างพื้นฐานและสิ่งอำนวยความสะดวก วงเงิน 1.04 ล้านล้านบาท และ
 ยุทธศาสตร์การพัฒนาและการปรับปรุงระบบขนส่งเพื่อยกระดับความคล่องตัว วงเงิน 5.94 แสนล้านบาท

สามารถแบ่งแผนงาน/โครงการลงทุนพัฒนาโครงสร้างพื้นฐานด้านคมนาคมขนส่งได้ตามสาขาการขนส่งดังนี้
 ทางราง 1.66 ล้านบาท
 ทางถนน 2.89 แสนล้านบาท
 ทางน้ำ 2.98 หมื่นล้านบาท
 พัฒนาด่านศุลกากร 1.25 หมื่นล้านบาท และสำรองจ่ายจำนวนหนึ่ง

 กระบวนการนิติบัญญัติ 

 อ้างอิง 

 สมชัย จิตสุชน, สุเมธ องกิตติกุล. "รายงานสรุปและวิเคราะห์ร่างพระราชบัญญัติให้อำนาจกระทรวงการคลังกู้เงินเพื่อการพัฒนาโครงสร้างพื้นฐานด้านคมนาคมขนส่งของประเทศ พ.ศ. ….". สถาบันวิจัยเพื่อการพัฒนาประเทศไทย. เข้าถึงเมื่อ 6 เมษายน 2557.
 กลุ่มงานเอกสารวิชาการ สำนักวิชาการ. "เอกสารประกอบการพิจารณาร่างพระราชบัญญัติให้อำนาจกระทรวงการคลังกู้เงินเพื่อพัฒนาโครงสร้างพื้นฐานด้านคมนาคมขนส่งของประเทศ พ.ศ. ....". สำนักวิชาการ สำนักงานเลขาธิการสภาผู้แทนราษฎร. เข้าถึงเมื่อ 14 มีนาคม 2557.

หมวดหมู่:ร่างกฎหมายไทย